Cursurile în online au fost un avantaj pentru unii studenți. "Ține foarte mult de capacitatea de a fi autodidact".
Sesiunea din această iarnă va urma unui semestru de cursuri online. Unii studenți au reușit să aprofundeze materia, în ciuda, resurselor limitate de pandemie. Psihologii sunt de părere că gândirea pozitivă este cel mai bun fundament pentru un proces de învățare eficient.
Sesiunea bate la uşă, dar cursurile online i-au pus pe mulţi în dificultate. Atât în privinţa învăţatului, cât şi din punct de vedere emoţional. Dar Teodor spune că școala online a fost, pentru el, un avantaj.Este student în anul III la Facultatea de Drept şi spune că a reuşitsă-şi găsească motivaţia pentru a învăţa chiar şi din faţa unui ecran.Teodor Iancu, student: "Ține foarte mult de capacitatea de a fi autodidact. Ca student, chiar şi în condiţii nonpandemice, trebuie să ştii să selectezi, să ştii să îţi alegi cursuri şi seminarii, informaţii. Interesul legat de activitatea de studiu nu ar trebui să fie legat de dimensiunea sa fizică, ci legat de ceea ce vrei sa obţii din parcursul universitar."Psihologul Bianca Pescaru are câteva recomandări pentru cei aflați în sesiune.Bianca Pescaru, psiholog: "Să practice exerciţii de mindfulness şi de respiraţie controlată, exerciții de meditaţie şi, nu în ultimul rând,să aibă grijă la modul în care gândesc, pentru că o gândire pozitivă şi optimistă este un lucru care ne ajută foarte mult şi ne influențează emoţiile.".